cyanic-selkie/wikianc huggingface dataset:
আনোয়ার হোসেন হেলাল
রাজনৈতিক জীবন
আনোয়ার হোসেন হেলাল এমপি, রাজনৈতিক জীবনে রাণীনগর উপজেলা আওয়ামী লীগের যুগ্ন- সাধারণ সম্পাদক পরে সহ-সভাপতি বর্তমানে সভাপতি পদে আছেন। তিনি ২০০৯–২০১৪ মেয়াদে ও ২০১৯–২০২০ মেয়াদে দুই বার রাণীনগর উপজেলা পরিষদের চেয়ারম্যান ছিলেন। ২০০৩ সালে তিনি খট্টেশ্বর রাণীনগর ইউনিয়নের চেয়ারম্যান নির্বাচিত হন।
২৭ জুলাই ২০২০ সালে নওগাঁ-৬ আসনের সংসদ সদস্য ইসরাফিল আলম মৃত্যুবরণ করলে শূন্য আসনে ১৭ অক্টোবর ২০২০ সালের উপ-নির্বাচন তিনি বাংলাদেশ আওয়ামীলীগের মনোনয়ন পান এবং সংসদ সদস্য নির্বাচিত হন।২০২১ সালে উপজেলা সম্মেলনে রাণীনগর উপজেলা আওয়ামী লীগের সভাপতি নির্বচিত হন এছাড়াও তিনি শ্রম ও কর্মসংস্থান মন্ত্রনালয় সম্পর্কিত সংসদীয় স্থায়ী কমিটির সদস্য ।
২০২২–২৩ ওয়েস্ট ইন্ডিজ পুরুষ ক্রিকেট দলের জিম্বাবুয়ে সফর
ওয়েস্ট ইন্ডিজ পুরুষ ক্রিকেট দল ২০২৩ সালের ফেব্রুয়ারি মাসে দুটি টেস্ট ম্যাচ খেলার জন্য জিম্বাবুয়ে সফর করে। সিরিজের সবগুলো ম্যাচ বুলাওয়ায়োর কুইনস স্পোর্টস ক্লাব মাঠে অনুষ্ঠিত হয়। ২০২২ সালের ডিসেম্বর মাসে সিরিজের সূচি নিশ্চিত করা হয়।
সিরিজে ওয়েস্ট ইন্ডিজ ১–০ ব্যবধানে জয়ী হয়।
প্রস্তুতিমূলক ম্যাচ
সিরিজ শুরুর আগে ওয়েস্ট ইন্ডিজ দল একটি প্রস্তুতিমূলক ম্যাচে জিম্বাবুয়ে একাদশের মুখোমুখি হবে।
বরিশাল পল্লী বিদ্যুৎ সমিতি-২
বরিশাল পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। বরিশাল পল্লী বিদ্যুৎ সমিতি-২ বরিশাল বিভাগের বরিশাল জেলায় ৩টি জোনাল অফিস, ১টি সাব-জোনাল অফিস, ১টি এরিয়া অফিস এবং ১৫টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। বরিশাল পল্লী বিদ্যুৎ সমিতি-২ প্রতিষ্ঠিত হয় ১৪ জানুয়ারী ১৯৮৫ সালে ।
ইতিহাস
বরিশাল পল্লী বিদ্যুৎ সমিতি-২ নিবন্ধন পায় ১ জানুয়ারী ১৯৮৫ সালে এবং যাত্রা শুরু হয় ২২ সেপ্টেম্বর ১৯৮৫ সালে। এ সমিতির অধীনে ৫টি উপজেলা, ৩৫টি ইউনিয়ন, ৫৩৫টি গ্রাম রয়েছে। এর সদর দপ্তর রহমতপুর, বরিশাল জেলায় অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
এরিয়া অফিসসমূহ
০১টি : ধামুরা।
গ্রাহক সংখ্যা
বরিশাল পল্লী বিদ্যুৎ সমিতি এর প্রায় ২,৬৯,৮৬২ জন গ্রাহক রয়েছে।
ফেতিহ ১৪৫৩
ফেতিহ ১৪৫৩ (ইংরেজি:The conquest 1453) হল একটি বীরত্বগাঁথাসূচক ঐতিহাসিক ঘটনাভিত্তিক একশনধর্মী তুর্কী চলচ্চিত্র যা ২০১২ সালের ১৬ই ফেব্রুয়ারি মুক্তি পায়। এর পটভূমি ও কাহিনী পঞ্চদশ শতাব্দীর উসমানীয় সম্রাট দ্বিতীয় মুহাম্মদ (উসমানীয় সুলতান) অর্থাৎ মুহাম্মদ ফাতিহ বা বিজয়ী সম্রাট এর রাজত্বকালে উসমানীয়দের দ্বারা কন্সটান্টিনোপল (পরবর্তীতে ইস্তানবুল) বিজয়ের ঘটনাসমুহের উপর ভিত্তি করে করা হয়েছে। এতে সম্রাট দ্বিতীয় মুহাম্মদের চরিত্রে অভিনয় করেন খ্যাতিমান তুর্কী অভিনেতা দাভরিম এভিন। ছবিটি মুক্তি দেয়ার আঠারো দিনের মাথায় এটি তুরস্কের সবচেয়ে ব্যবসাসফল চলচ্চিত্রের রেকর্ডকে ভেঙে ফেলে। বর্তমানে এটি তুর্কী ভাষার সবচেয়ে আলোচিত ও ব্যবসাসফল চলচ্চিত্র।
কাহিনীসূত্র
নবী মুহাম্মদ(সা.) এর মদীনায় থাকাকালীন সময়ের (৬২৭খ্রিষ্টাব্দ) একটি স্থানীয় ঐতিহাসিক ঘটনা প্রদর্শনের মাধ্যমে চলচ্চিত্রটির প্রথম দৃশ্য উন্মোচন করা হয়, যেখানে দেখানো হয় সাহাবী আবূ আইয়ুব আল-আনসারী অপরাপর সাহাবীদেরকে বলছেন যে, নবীজী বলেছেন, একজন মহান সেনাপ্রধান এবং তার সৈন্যদল কর্তৃক কন্সটান্টিনোপল বিজিত হবে।
এর পরের দৃশ্যেই চিত্রপট নাটকীয়ভাবে চতুর্দশ শতকে মোড় নেয় যেখানে সুলতান দ্বিতীয় মুহাম্মদের জন্মের প্রেক্ষাপট দেখানো হয়। অনতিবিলম্বে প্রেক্ষাপট সুলতানের তারুণ্যকে তুলে ধরে যেখানে উসমানীয় সুলতান মুহাম্মাদ ফাতিহ তার সেনাপতি হাসানের সাথে লড়ছেন। এরপর পিতা মুরাদের মৃত্যু, যুদ্ধ পরিকল্পনা, খলিল পাশার সাথে বিরোধ, কন্সটানটিনোপলের সমুদ্রসীমায় সুদৃঢ় লৌহশৃঙ্খল এড়িয়ে সমুদ্রতটে তৈলতক্তা কৌশল অবলম্বনে জাহাজ পারাপারের মত বুদ্ধিদীপ্ত পদক্ষেপ প্রদর্শনের মধ্য দিয়ে কাহিনী যুদ্ধে এগিয়ে যায়। অবশেষে ৫৭দিনের অনবরত কামানগোলা নিক্ষেপের মাধ্যমে কন্সটান্টিনোপলের দেয়াল ভাঙন, রক্তযুদ্ধ, হাসানের ত্যাগ ও কন্সটান্টিনপল দখলের মধ্য দিয়ে চলচ্চিত্রটি সমাপ্ত হয়।
নির্মাণ এবং মুক্তি
220px|thumb|left|কন্সটান্টাইন দুর্গ আক্রমণের জন্য আমদানীকৃত ডারডানেলেস কামান পরিবহণের একটি দৃশ্য 220px|thumb|right|ডিজিটাল থ্রিডি প্রযুক্তিতে নির্মিত [[ভ্যাটিকান সিটি এবং কনস্টান্টিনোপল]]
অভিনয়ে
220px|thumb|right|[[সুলতান দ্বিতীয় মুহাম্মদ চরিত্রে দাভরিম এভিন ও ষষ্ঠ কন্সটানটাইন চরিত্রে রেজেপ আকতু।]]
মুক্তি
২০১২ সালের ১৫ই ফেব্রুয়ারি স্থানীয় সময় দুপুর ২:৫৩ মিনিটে চলচ্চিত্রটি জাতীয়ভাবে তুরস্কে এবং তার একদিন পর, ১৬ই ফেব্রুয়ারি তে আন্তর্জাতিকভাবে বহির্বিশ্বে মুক্তি দেয়া হয়। মুক্তির প্রথম সপ্তাহেই ছবিটির প্রায় পঁচিশ লাখ টিকিট বিক্রি হয় এবং সর্বমোট ৪.৫ কোটি ডলার আয় করে রেকর্ড ভঙ্গ করে। মুক্তির প্রায় একবছর পর ২০১৩ সালের ৩রা মার্চ চলচ্চিত্রটি বাংলাদেশে স্টার সিনেপ্লেক্সে চলচ্চিত্রটির আন্তর্জাতিক নাম "ফেতিহ ১৪৫৩: ব্যাটল অব টু এম্পায়ার্স" নামে মুক্তি পায়।
সাউন্ডট্র্যাক
চলচ্চিত্রটির আবহসঙ্গীতসমগ্র ২০ মার্চ আইটিউনসে এবং ৩ এপ্রিল অডিও সিডি আকারে মুক্তি পায়। চলচ্চিত্রটির আবহসঙ্গীত পরিচালনায় ছিলেন ব্রিটিশ সঙ্গীত পরিচালক বেঞ্চামিন ওয়ালফিস্চ।
প্রাপ্তি
সিনেমাটি বাণিজ্যিকভাবে চলাকালে তুরস্কের তৎকালীন(২০১২) প্রধানমন্ত্রী রেজেপ তাইয়িপ এরদোয়ানের জন্য একটি বিশেষ প্রদর্শনীর ব্যবস্থা করা হয় এবং সিনেমাটি দেখে তিনি অত্যন্ত পছন্দ করেন । অপরদিকে, ছায়াছবির পটভূমিতে ঐতিহাসিকভাবে বিরোধীপক্ষ হিসেবে সম্পর্ক থাকার সুবাদে গ্রীসে ছবিটিকে নিয়ে ব্যাপক সমালোচনা ও বিতর্ক শুরু হয় এবং বৈষম্যবাদী ও বিভ্রান্তিকর হিসেবে চলচ্চিত্রটির বিরুদ্ধে অভিযোগ ওঠে । এছাড়াও গ্রীসের একটি দৈনিক পত্রিকা চলচ্চিত্রটিকে তুরষ্কের "রাজনৈতিক চক্রান্ত" হিসেবে অভিহিত করে ।
বংশাণুগতভাবে পরিবর্তিত খাদ্য
বংশাণুগতভাবে পরিবর্তিত খাদ্য (জিএম খাদ্য) বা বংশাণু প্রকৌশল ব্যবহারে পরিবর্তিত খাদ্য (জিই খাদ্য) হচ্ছে এমন জীব থেকে প্রাপ্ত খাদ্য যার ডিএনএ বংশাণু প্রকৌশল ব্যবহার করে পরিবর্তন করা হয়েছে। বংশাণু প্রকৌশল পদ্ধতি ব্যবহার করে জীবের মাঝে নতুন বৈশিষ্ট্য প্রবর্তন করার পাশাপাশি জীবের বৈশিষ্ট্যতে নিয়ন্ত্রণ করা সম্ভব হয়। পূর্বে ব্যবহৃত কৃত্রিম নির্বাচন এবং পরিব্যক্তি নির্বাচন পদ্ধতির তুলনায় বংশাণু প্রকৌশল পদ্ধতি নতুন। ১৯৯৪ সালে প্রথম বাণিজ্যিকভাবে জিনগত পরিবর্তিত খাবার বাজারজাত করা হয়। যদিও ক্যালজিন কোম্পানির টমেটো দেরিতে পাকানোর এই প্রচেষ্টা সফল হয়নি।  পরিবর্তনগুলো প্রধানত কৃষকদের উচ্চ চাহিদা আছে এমন ফসল সয়াবিন, ভুট্টা এবং তুলা র উপর আনা হয়েছে। জিনগতভাবে পরিবর্তিত ফসল রোগজীবাণু প্রতিরোধের বিশেষভাবে নকশা করা হয়। এভাবে পশুসম্পদে পরিবর্তন আনা হলেও, ২০১৩ সালে নভেম্বর পর্যন্ত তা বাজারে আসেনি। বিজ্ঞানীরা এই মর্মে একমত হয়েছেন যে, বর্তমানে প্রাপ্ত জিএম খাদ্য মানবস্বাস্থ্যের জন্য প্রচলিত খাবারের চেয়ে কোনো বড় ঝুঁকি তৈরি করে না। তবে প্রতিটি জিনগত পরিবর্তিত খাদ্য নির্দিষ্টভাবে পরীক্ষা করা অতীব জরুরি। অবশ্য, বিজ্ঞানীদের চেয়ে সাধারণ মানুষের মাঝে জিএম খাদ্য গ্রহণে অনীজ্ঞা পোষণ করতে দেখা যায়। বিভিন্ন দেশে আইন অনুযায়ী জিএম খাদ্য়ে নিষেধাজ্ঞা থেকে শুরু করে বিভিন্ন মাত্রার বিধিনিষেধ আরোপ করা হয়।
সংজ্ঞা
খাদ্য উৎপাদনকারী জীবের বৈশিষ্ট্য জিনপ্রকৌশল ব্যবহারে পরিবর্তন করার পরে সেই জীব থেকে আহরিত খাদ্যকে বলা হয় জিনগত পরিবর্তিত খাবার। ক্রস ব্রিডিং পদ্ধতির বিপরীতে এই বংশাণু প্রকৌশল পদ্ধতির সূচনা করা হয়। মার্কিন যুক্তরাষ্ট্রে, কৃষি বিভাগ (ইউএসডিএ) এবং খাদ্য ও ওষুধ প্রশাসন (এফডিএ) "জিনগত পরিবর্তন" এর বদলে "বংশাণু প্রকৌশল ব্যবহৃত" শব্দমালা ব্যবহারে জোর দেয়া হয়। কেননা, এতে আরো সঠিক শব্দচয়ন করা হয়। জিনগত পরিবর্তন শব্দমালা শুধুমাত্র জিনপ্রকৌশলকেই নির্দেশ করেনা। পাশাপাশি আরো অন্য পদ্ধতিকে নির্দেশ করে। বিশ্ব স্বাস্থ্য সংস্থা অনুসারে, "জিএম জীব থেকে উৎপাদিত খাবারকে বা প্রায়শঃই জিএম খাবার হিসাবে বলা হয়।"
ইতিহাস
১০,৫০০ - ১০,১০০ খ্রিস্টাব্দ থেকে মানুষ কৃত্রিম নির্বাচন প্রক্রিয়ায় প্রাণী পোষ মানানোর মাধ্যমে খাদ্যের বংশগতীয় পরিবর্তন আনা শুরু করে।  পছন্দসই বংশগতীয় বৈশিষ্ট্য সম্পন্ন জীবের মাঝে প্রজনন ঘটিয়ে কাঙ্ক্ষিত বৈশিষ্ট্যসম্পন্ন জীবের সংখ্যাবৃদ্ধিতে বাছাই প্রজননের প্রক্রিয়া ব্যবহার করা হত। যা আধুনিক জিনগত পরিবর্তন পদ্ধতির প্রধান ধারণা।   ১৯ শতক এর শুরুর দিকে ডিএনএ আবিষ্কার এবং ৭০ দশকের মধ্যে জিনগত কৌশলগুলির বিভিন্ন অগ্রগতির ফলে খাবারের মধ্যে সরাসরি ডিএনএ এবং জিনের পরিবর্তন আনা সম্ভব হয়।
জিনগতভাবে পরিবর্তিত অনুজীবিয় এনজাইম জিনগতভাবে পরিবর্তিত প্রথম কোনো জীব যা ১৯৮৮ সালে মার্কিন খাদ্য ও ঔষধ প্রশাসন থেকে অনুমোদন লাভ করে। নব্বইয়ের দশকের গোড়ার দিকে, রিকম্বিন্যান্ট কাইমোসিন বেশ কয়েকটি দেশে ব্যবহারের জন্য অনুমোদিত হয়েছিল। পনির সাধারণত জটিল এনজাইম রেনেট ব্যবহার করে তৈরি করা হত । এই এনজাইম গরুর পেটের আস্তরণ থেকে বের করা হতো। বিজ্ঞানীরা কিমোসিন এনজাইম তৈরি করতে ব্যাকটেরিয়া তে পরিবর্তন এনেছিলেন, যা দুধ জমিয়ে পনিরের দই তৈরি করতে পারতো।
১৯৯৪ সালে প্রথম কোনো কৃষিজাত জিএম শস্য হুসেবে ফ্লাভ্র সাভর নাম্নী টমেটো অনুমোদন পায়। ক্যালজিন টমেটো দেরিতে পাকার জন্য একটি এন্টিসেন্স বংশাণু প্রবেশ করে জিনপ্রকৌশল ব্যবহার করেছিলো। সবার প্রথম চীন ভাইরাস প্রতিরোধী তামাক ট্রান্সজেনিক ফসল হিসেবে বাজারে ছাড়ে। ১৯৯৩ সালের এই তামাক দ্বারা চীন টোবাকো ভাইরাস প্রতিরোধে সক্ষম এমন জাতের তামাক বাজারে নিয়ে আসে। ২০০০ সালে স্বর্ণ ধান তৈরির মাধ্যমে বিজ্ঞানীরা প্রথমবারের জন্য খাদ্যপুষ্টির মান বাড়ানোর জন্য জিনগতভাবে খাদ্যে পরিবর্তন এনেছিলেন। ২০১৪ সালে বিটি বেগুন দিয়ে বাংলাদেশ দক্ষিণ এশিয়ার প্রথম দেশ হিসেবে জিনগত পরিবর্তিত শস্য দেশের কৃষিতে প্রবর্তন করে।
প্রক্রিয়া
জিনগতভাবে পরিবর্তিত খাদ্য প্রস্তুতপ্রণালী একটি বহুধাপী প্রক্রিয়া। প্রথমেই একটি উপকারী বৈশিষ্ট্যসপন্ন জিন শনাক্ত করতে হয়। এই জিন একটি কোষ থেকে নেওয়া যেতে পারে বা কৃত্রিমভাবে সংশ্লেষকরা যায়। এরপর অন্য বংশগতীয় উপাদান প্রমোটার ও টার্মিনেটর অঞ্চলসহ, একটি শনাক্তকারী মার্কারের সাথে মেশানো হয়। তারপরে এসমস্ত বংশগতীয় উপাদানগুলি টার্গেট জিনোম বা জিনোমকে উদ্দেশ্য করা হয়েছে প্রথমে, সেটাতে প্রবেশ করা হয়। সাধারণত মাইক্রোইনজেকশন ব্যবহার করে প্রাণী কোষে ডিএনএ প্রবেশ করানো হয়, এই প্রক্রিয়ার জন্য ডিএনএ সরাসরি কোষের নিউক্লিয়াসে নিউক্লিয়ার খামের (nuclear envelope ) মাধ্যমে বা ইনজেকশনের মাধ্যমে ভাইরাল ভেক্টর ব্যবহার করা হয়। উদ্ভিদের মধ্যে ডিএনএ প্রবেশের জন্য প্রায়ই ব্যবহার ঢোকানো হয় এগ্রোব্যক্টেরিয়াম-মেডিয়েটেড রিকম্বিনেশন, বায়োলিস্টিক্স বা ইলেক্ট্রোপরেশন পদ্ধতি ব্যবহার করা হয়। যেহেতু জিনগত পরিবর্তন একটি মাত্র কোষে সম্পাদন করা হয়, সেহেতু পূর্ণাঙ্গ জীবকে সেই কোষ থেকে রূপান্তরিত হ্তে হবে।  উদ্ভিদের ক্ষেত্রে টিস্যু কালচার পদ্ধতিতে এ কাজ করা যায়।  প্রাণীদের ক্ষেত্রে নতুন সংযুক্ত করা জিনটি যে ভ্রুণীয় কোষে উপস্থিত তা নিশ্চিত করা প্রয়োজন। পিসিআর, ডিএনএ সিকোয়েন্সিং এর মতো প্রযুক্তি ব্যবহার করে নতুন জীব নকশাকৃত জিনবহন করছে কি না তা নিশ্চিত হওয়া যায়।
তথ্যসূত্র
Genetically modified food
ঢাকা-১৫
ঢাকা-১৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৮৮নং আসন।
সীমানা
ঢাকা-১৫ আসনটি ঢাকা শহরের ঢাকা উত্তর সিটি কর্পোরেশনের ০৪, ১৩, ১৪ ও ১৬ নং ওয়ার্ড নিয়ে গঠিত।
ইতিহাস
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে।
সিদ্ধ চাল
সিদ্ধ চাল (যাকে রূপান্তরিত চাল ও সহজে রান্না করা চালও বলা হয় ) হচ্ছে এমন ধরনের চাল যা খোসা সমেত আংশিকভাবে সেদ্ধ করা হয়। সিদ্ধ করার তিনটি মৌলিক ধাপ হল ভেজানো, ভাপ দেওয়া এবং শুকানো। এই পদক্ষেপগুলি চালকে হাত দ্বারা প্রক্রিয়াকরণে সহজতর করে তোলে, পাশাপাশি এর পুষ্টিগুণ বৃদ্ধি করে, এমনকি এর গঠন পরিবর্তন করে এবং এটিকে অধিক পোকামাকড় প্রতিরোধী করে তোলে। বিশ্বের নানান জায়গায় এই পদ্ধতিটি প্রচলিত রয়েছে।
সিদ্ধকরণ প্রক্রিয়া পুষ্টিগুণকে, বিশেষ করে থায়ামিনকে খোসা থেকে এন্ডোস্পার্মে নিয়ে যায়, তাই সিদ্ধ করা সাদা চাল বেশিরভাগই পুষ্টির দিক থেকে বাদামী চালের মতো হয়ে থাকে।
পুষ্টিগুণ
সিদ্ধ চালের ভাতের গুণাগুণ:
শ্রীলঙ্কা জাতীয় রাগবি ইউনিয়ন দল
শ্রীলঙ্কা জাতীয় রাগবি ইউনিয়ন দল আন্তর্জাতিক রাগবি খেলায় শ্রীলঙ্কার প্রতিনিধিত্বকারী দল।
মালাউই হ্রদ
মালাউই হ্রদ বা নিয়াসা হ্রদ দক্ষিণ-পূর্ব আফ্রিকার একটি হ্রদ। এটি গ্রেট রিফট উপত্যকায় অবস্থিত। হ্রদটি পশ্চিমে মালাউই এবং পূর্বে তানজানিয়া ও মোজাম্বিকের মধ্যস্থলে অবস্থিত। এটির দৈর্ঘ্য ৫৮০ কিলোমিটার এবং গড় প্রস্থ ৪০ কিলোমিটার। হ্রদটির আয়তন প্রায় ২২,৪৯০ বর্গকিলোমিটার। এর পৃষ্ঠ সমুদ্রসমতল থেকে প্রায় ৪৭২ মিটার উঁচুতে অবস্থিত। মালাউই থেকে একটি জলধারা বের হয়ে জাম্বেসি নদীর সাথে মিশেছে। হ্রদের অধিকাংশ এলাকাতেই নৌ চলাচল সম্ভব। হ্রদের তীরে প্রচুর মাছ শিকার করা হয়। ১৮৫৯ সালে স্কটিশ ধর্মপ্রচারক ও অভিযাত্রী ডেভিড লিভিংস্টোন প্রথম ইউরোপীয় হিসেবে হ্রদটি আবিষ্কার করেন।
ম্যাক্স ভন সিডো
ম্যাক্স ভন সিডো (Max Carl Adolf von Sydow; জন্ম: কার্ল আডল্‌ফ ভন সিডো, ১০ এপ্রিল ১৯২৯ - ৮ মার্চ ২০২০) ছিলেন সুইডেনে জন্মগ্রহণকারী ফরাসি অভিনেতা। তিনি ২০০২ সালে ফরাসি নাগরিকত্ব লাভ করেন। তিনি সুয়েডীয়, ইংরেজি, নরওয়েজীয়, ডেনীয়, জার্মান, ফরাসি, ইতালীয় ও স্পেনীয় ভাষার বিভিন্ন ইউরোপীয় এবং মার্কিন চলচ্চিত্রে অভিনয় করেছেন। তিনি ১৯৫৪ সালে সুইডেনের সাংস্কৃতিক পুরস্কার অর্জন করেন, ২০০৫ সালে কমান্দোর দে আর্ত এ দে লেত্রে উপাধিতে ভূষিত হন এবং ২০১২ সালে লেজিওঁ দনরের শ্যভালিয়ে উপাধিতে ভূষিত হন।
ভন সিডো একশতাধিক চলচ্চিত্র ও টিভি অনুষ্ঠানে কাজ করেছেন। তার কয়েকটি স্মরণীয় কাজ হল নাইট আন্টোনিয়াস ব্লক চরিত্রে ইংমার বারিমানের দ্য সেভেন্থ সিল (১৯৫৭), যেখানে একটি প্রতীকী দৃশ্যে তাকে মৃত্যুর সাথে দাবা খেলারত অবস্থায় দেখা যায়; মার্টিন চরিত্রে থ্রো আ গ্লাস ডার্কলি (১৯৬১); জিসাস চরিত্রে দ্য গ্রেটেস্ট স্টোরি এভার টোল্ড (১৯৬৫); অক্টোবার চরিত্রে দ্য কুইলার মেমোরেন্ডাম (১৯৬৬); কার্ল অস্কার নিলসন চরিত্রে দি ইমিগ্রান্টস (১৯৭১); রয় লিন্ডবার্গ চরিত্রে দি অ্যাপল ওয়ার (১৯৭১); ফাদার ল্যাঙ্কেস্টার মেরিন চরিত্রে দি এক্সরসিস্ট (১৯৭৩); গুপ্তহন্তা জুবের চরিত্রে থ্রি ডেজ অব দ্য কন্ডর (১৯৭৫); দয়াহীন মিং চরিত্রে ফ্ল্যাশ গর্ডন (১৯৮০); আর্নস্ট স্টাভ্রো ব্লোফেল্ড চরিত্রে জেমস বন্ড চলচ্চিত্র ধারাবাহিকের নেভার সে নেভার অ্যাগেইন (১৯৮৩); লিয়েট-কাইন্স চরিত্রে ডান (১৯৮৪); ফ্রেডরিক চরিত্রে হ্যানা অ্যান্ড হার সিস্টার্স (১৯৮৬); ডক্টর পিটার ইংহাম চরিত্রে অ্যাওয়েকেনিংস (১৯৯০); লামার বার্গেস চরিত্রে মাইনরিটি রিপোর্ট (২০০২); জোসিয়া কেন চরিত্রে সলোমন কেন (২০০৯); স্যার ওয়াল্টার লক্সলি চরিত্রে রবিন হুড (২০১০); এবং লর সান টেক্কা চরিত্রে স্টার ওয়ার্স: দ্য ফোর্স অ্যাওয়েকন্স (২০১৫)।
তিনি পেলে দ্য কনকারার (১৯৮৭) চলচ্চিত্র লাসেফার চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন এবং এক্সট্রিমলি লাউড অ্যান্ড ইনক্রেডিবলি ক্লোজ (২০১২) চলচ্চিত্রে রেন্টার চরিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। ২০১৬ সালে তিনি এইচবিওর জনপ্রিয় ধারাবাহিক গেম অব থ্রোনস-এ অভিনয়শিল্পী হিসেবে যোগ দেন এবং তিন-চোখওয়ালা দাঁড়কাক চরিত্রে অভিনয় করে একটি প্রাইমটাইম এমি পুরস্কারের মনোনয়ন লাভ করেন।
প্রারম্ভিক জীবন
ভন সিডো ১৯২৯ সালের ১০ই এপ্রিল সুইডেনের লুন্ডে এক ধনী পরিবারে জন্মগ্রহণ করেন। তার পিতা কার্ল ভিলহেল্ম ভন সিডো ছিলেন লুন্ড বিশ্ববিদ্যালয়ের আইরিশ, স্ক্যান্ডেনেভীয় ও তুলনামূলক লোকসাহিত্যের অধ্যাপক। তার মাতা মারিয়া মার্গারেটা "গ্রেটা" ছিলেন স্কুলশিক্ষক। তার কয়েকজন পূর্বপুরুষ জার্মান ছিলেন। তার পরিবারের আদি নিবাস পোমেরানিয়া, যা বর্তমানে পোল্যান্ডের অন্তর্গত এবং পূর্বে প্রুসিয়ার অংশ ছিল। তার নামের অংশ "ভন" দিয়ে "এর" বোঝায় এবং এটি অভিজাত বংশ নির্দেশ করে। সিডো লুথেরান ধর্মাবলম্বী হিসেবে বেড়ে ওঠেন ও পরে অজ্ঞেয়বাদে ধর্মান্তরিত হন।
ব্যক্তিগত জীবন
ভন সিডো ১৯৫১ সালে ক্রিস্টিনা ইঙ্গা ব্রিটা অলিনের সাথ বিবাহ বন্ধনে আবদ্ধ হন। তাদের দুই পুত্র রয়েছে, তারা হলেন ক্লাস ও হেনরিক, তাদের দুজনকে হাওয়াই চলচ্চিত্রে দেখা গিয়েছিল। ১৯৭৯ সালে সিডো দম্পতির বিবাহবিচ্ছেদ ঘটে। পরে ভন সিডো ১৯৯৭ সালে ক্যাথরিন ব্রেলেটকে বিয়ে করেন এবং ব্রেলেট ভন সিডোর পূর্বের বিয়ের দুই সন্তানকে দত্তক নেন।
ভন সিডো ২০২০ সালের ৮ই মার্চ ৯০ বছর বয়সে ফ্রান্সের প্রভাঁসে মৃত্যুবরণ করেন।
দ্য ডেইলি স্টার (বাংলাদেশ)
দ্য ডেইলি স্টার বাংলাদেশে প্রকাশিত ইংরেজি ভাষার একটি দৈনিক সংবাদপত্র। ১৪ জানুয়ারি ১৯৯১ সালে সৈয়দ মোহাম্মদ আলী এটি প্রতিষ্ঠা করেন। তিনি ছিলেন পত্রিকাটির প্রতিষ্ঠাতা সম্পাদক।
বর্তমানে জনাব মাহফুজ আনাম এই দৈনিক পত্রিকাটির সম্পাদক ও প্রকাশক। এর বাংলা বিভাগের সম্পাদক গোলাম মোর্তোজা।
রবীন্দ্রনাথ ঠাকুরের সৃষ্টি-নির্ভর চলচ্চিত্রগুলির তালিকা
রবীন্দ্রনাথ ঠাকুর রচিত কবিতা, গল্প, উপন্যাস ও নাটক অবলম্বনে যে সব পূর্ণ দৈর্ঘ্যের চলচ্চিত্র এবং রবীন্দ্রনাথ-সংক্রান্ত অন্যান্য চলচ্চিত্রগুলির তালিকা এই পৃষ্ঠায় দেওয়া হল।
নাইজেরিয়া জাতীয় ক্রিকেট দল
নাইজেরিয়া জাতীয় ক্রিকেট দল আন্তর্জাতিক ক্রিকেট অঙ্গনে নাইজেরিয়ার প্রতিনিধিত্ব করছে। ২০০২ সালে দলটি আন্তর্জাতিক ক্রিকেট কাউন্সিলের সহযোগী সদস্য হিসেবে অন্তর্ভুক্ত হয়।
ফরিদ মুরাদ
জীবনী
মুরাদ ১৯৩৬ সালের ১৪ সেপ্টেম্বর ইন্ডিয়ানায় জন্মগ্রহণ করেন। তিনি কেস ওয়েস্টার্ন রিজার্ভ ইউনিভার্সিটি থেকে ডক্টর অব মেডিসিন-পিএইচডি ডিগ্রি অর্জন করেন। তিনি ১৯৭০ সালে ভার্জিনিয়া বিশ্ববিদ্যালয়ে স্কুল অব মেডিসিনে সহযোগী অধ্যাপক হিসেবে যোগদান করেন। ১৯৭৫ সালে পূর্ণ অধ্যাপক পদে উন্নীত হন। ১৯৮১ সালে স্ট্যানফোর্ড বিশ্ববিদ্যালয় এ অধ্যাপক হিসেবে যোগদান করেন।
মুক্ত স্তবক
মুক্ত স্তবক (Open Cluster) এক ধরনের তারা স্তবক। এ ধরনের স্তবকে মাত্র কয়েক হাজার তারা থাকে আর এদের ব্যাসার্ধ্য হতে পারে কয়েক পারসেক। শিথিল স্তবক হিসেবে পরিচিত এই স্তবকগুলো আমাদের ছায়াপথের সমতলে অবস্থিত। আর আমাদের ছায়াপথের আকর্ষণসহ অন্যান্য কারণে এরা সহজেই ছত্রভঙ্গ হয়ে যায়। এদের কেন্দ্রীয় অঞ্চল অতোটা ঘন নয়। সবচেয়ে ঘন মুক্ত স্তবকের আয়ুষ্কাল ১০৯ বছর আর সবচেয়ে শিথিল তারা স্তবকের বয়স কয়েক মিলিয়ন বছর।
আরমান
আরমান হচ্ছে ২০০২ সালে মুক্তিপ্রাপ্ত একটি বাংলাদেশী মারপিটধর্মী চলচ্চিত্র। চলচ্চিত্রটি পরিচালনা ও চিত্রনাট্য লিখেছেন মনতাজুর রহমান আকবর এবং প্রযোজনা করেছেন কামাল মোহাম্মদ কিবরিয়া লিপু। এতে অভিনয় করেছেন মান্না, পূর্ণিমা, রাজ্জাক, ডলি জহুর ও মিজু আহমেদ।  এটি ২০০১ সালে  মুক্তিপ্রাপ্ত ভারতীয় তামিল চলচ্চিত্র ধিল এর পুনঃনির্মাণ।
গুয়াতেমালায় ইসলাম
গুয়াতেমালার মুসলমানের সংখ্যা আনুমানিক ১,২০০ জন (মোট জনসংখ্যার ০.০০৮%), যার মধ্যে ৯৫% ফিলিস্তিনি অভিবাসী। গুয়াতেমালা নগরীর উপকণ্ঠে একটি মসজিদ রয়েছে, যা গুয়াতেমালার ইসলামী দাওয়াহ মসজিদ নামে পরিচিত (স্পেনীয়: মেজকুয়েতা দে আলদাওয়া ইসলামিকা), এখানে পাঁচ ওয়াক্ত নামাজ পড়া এবং ইসলামী শিক্ষাদান করা হয়।
দেশের প্রধান আহমদিয়া মসজিদটি হলো মেজকুয়েতা বায়তুল আউয়াল, যা সর্বপ্রথম ১৯৮৯ সালে নির্মিত হয়েছিল। তবে, হুয়েহুয়েতেঙ্গানো এবং কোয়েতজালতেঙ্গোতেও সম্প্রদায়টির মসজিদ রয়েছে। দেশটিতে প্রায় ৭০০ আহমদী রয়েছেন।
স্বরাঘাতবিদ্যা
স্বরাঘাতবিদ্যা হল শব্দ বা বাক্যাংশের শ্বাসাঘাতের সাথে সম্পর্কযুক্ত একটি পদ্ধতিগত বিশ্লেষণ। স্বরাঘাতবিদ্যার উপ-শাখার মধ্যে রয়েছে জার্মান স্বরাঘাতবিদ্যা, বাল্টো-স্লাভিক স্বরাঘাতবিদ্যা , ইন্দো-ইউরোপীয় স্বরাঘাতবিদ্যা এবং জাপানি স্বরাঘাতবিদ্যা।
রহকিম কর্নওয়াল
রহকিম রশন শেন কর্নওয়াল (Rahkeem Cornwall; জন্ম: ১ ফেব্রুয়ারি, ১৯৯৩) অ্যান্টিগুয়ীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ২০১০-এর দশকের শেষদিক থেকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করছেন।
প্রথম-শ্রেণীর ক্রিকেট
২০১৭ সালে রিজিওন্যাল সুপার৫০ প্রতিযোগিতায় ৫০ গড়ে ২৫২ রান তুলে আন্তর্জাতিক ক্রিকেটের উপযোগী করে নিজেকে গড়েন। এ পর্যায়ে তার স্ট্রাইক রেট প্রায় ১২০ ছিল। এছাড়াও, ওভার প্রতি ৩.৬৩ গড়ে দশ উইকেট পেয়েছেন। ঐ সময়ে দল নির্বাচকমণ্ডলীর সভাপতি কোর্টনি ব্রাউন মন্তব্য করেন যে, ‘কর্নওয়ালকে বিশেষ প্রতিভাবান হিসেবে চিহ্নিত করা হয়েছে, তবে বড়দের দলে খেলার জন্যে বিশেষ প্রশিক্ষণ গ্রহণসহ তাকে আরো মনোযোগী হতে হবে।’
এপ্রিল, ২০১৭ সালে রিজিওন্যাল ফোর ডে কম্পিটিশনে লিওয়ার্ড আইল্যান্ডস দলের অধিনায়কত্ব করেন। নিয়মিত অধিনায়ক কিরণ পাওয়েলের ওয়েস্ট ইন্ডিজের টেস্ট দলে ডাক পড়ায় গায়ানার বিপক্ষে তিনি দলকে পরিচালনা করার সুযোগ পান। ঐ প্রতিযোগিতায় তিনি যৌথভাবে তৃতীয় সর্বোচ্চ উইকেটধারী হন। সংখ্যার দিক দিয়ে দলের সর্বোচ্চ ছিলেন।
এরপর বেশ কয়েক মাস ইংল্যান্ডে অবস্থান করেন। এ সময়ে তিনি টেমস ডিটন সিসির পক্ষে খেলেন। গুরুত্বপূর্ণ বোলার হিসেবে খেলার পাশাপাশি মারকূটে ব্যাটসম্যানের ভূমিকায় অবতীর্ণ হয়েছিলেন।
স্বর্ণালী সময়
পরবর্তী দুই বছরে লিওয়ার্ড আইল্যান্ডসের পক্ষে অল-রাউন্ডার হিসেবে চমৎকার ক্রীড়াশৈলী প্রদর্শনে সচেষ্ট হন। এরফলে, ওয়েস্ট ইন্ডিজ এ দলের সদস্যরূপে শ্রীলঙ্কা গমন করেন। ১৯ গড়ে ২৩ উইকেট পান। ২০১৭ সালে সফররত ভারতীয় একাদশের বিপক্ষে খেলেন। বিরাট কোহলি ও চেতেশ্বর পুজারা’র উইকেট লাভ করেন তিনি। ২০১৮ সালে ইংল্যান্ড লায়ন্স ক্যারিবীয় দ্বীপপুঞ্জ সফরে আসে। ১৮.৪২ গড়ে ১৯ উইকেট নিয়ে অতিথি দলকে ৩-০ ব্যবধানে পরাজিত করতে সবিশেষ ভূমিকা রাখেন।
২০১৭ সালে সভাপতি একাদশের সদস্যরূপে প্রস্তুতিমূলক খেলায় পাকিস্তানি একাদশের মুখোমুখি হন। অক্টোবর, ২০১৬ সালে ওয়েস্ট ইন্ডিজ এ দলের সদস্যরূপে শ্রীলঙ্কা গমন করেন। তিনটি অনানুষ্ঠানিক টেস্ট নিয়ে গড়া সিরিজের প্রত্যেকটিতেই তার অংশগ্রহণ ছিল। ব্যাট হাতে তিনি বেশ নিরাশ করেন। তবে, ২০-এর কম গড়ে ২৩ উইকেট নিয়ে সর্বোচ্চ উইকেট সংগ্রাহকে পরিণত হন।
আগস্ট, ২০১৯ সালে ক্রিকেট ওয়েস্ট ইন্ডিজ কর্তৃক বর্ষসেরা চ্যাম্পিয়নশীপ খেলোয়াড়ের সম্মাননাপ্রাপ্ত হন। একই মাসের শেষদিকে ওয়েস্ট ইন্ডিজের পক্ষে আন্তর্জাতিক ক্রিকেটে প্রথমবারের মতো খেলার সুযোগ লাভ করেন। এছাড়াও, টেস্ট ক্রিকেটের ইতিহাসে সর্বাধিক ওজনধারী খেলোয়াড়ের রেকর্ড গড়েন। ১৪০ কেজির (২২ স্টোন) অধিক ওজন তার। লিওয়ার্ড আইল্যান্ডসের পক্ষে প্রথম-শ্রেণীর ক্রিকেটে ও লিস্ট এ ক্রিকেট - উভয় পর্যায়েই দ্বিতীয় সর্বোচ্চ উইকেট সংগ্রাহক তিনি। কেবলমাত্র কিরণ পাওয়েল লিস্ট এ ক্রিকেটে দলের পক্ষে তারচেয়ে অধিক চারটি শতরান করেছেন।
ঘরোয়া ক্রিকেট
২০১৭ সালে ক্যারিবীয় প্রিমিয়ার লীগের পরবর্তী আসরে খেলার জন্যে সেন্ট লুসিয়া স্টার্সের পক্ষে চুক্তিবদ্ধ হন। দলের জন্যে এ মৌসুমটি নিরাশাজনক হলেও রহকিম কর্নওয়াল দলের অন্যতম উদীয়মান খেলোয়াড় ছিলেন। ঐ প্রতিযোগিতা শেষে দলের দ্বিতীয় সেরা ব্যাটিং গড়ের অধিকারী ছিলেন। এছাড়াও মিতব্যয়ী বোলার ছিলেন।
নিজস্ব সেরা খেলা প্রদর্শন করেও বার্বাডোস ট্রাইডেন্টসের বিপক্ষে তার দল পরাজয়ের মুখোমুখি হয়। ব্যাটিং উদ্বোধনে নেমে ২৬ বলে অর্ধ-শতরান করেন। এটিই তার টি২০ ক্রিকেটে প্রথম অর্ধ-শতরান ছিল। ১৯৬ রানে জয়ের লক্ষ্যমাত্রায় নেমে কিরণ পোলার্ডের বাউন্সারে পেটে আঘাতপ্রাপ্ত হন ও রিটায়ার্ড হার্ট হতে বাধ্য হন। এ পর্যায়ে তার দলের ৩ ওভারে ৪৭ রানের দরকার পড়ে। তবে, তার এ সিদ্ধান্তকে পোলার্ড ভালোভাবে দেখেননি। ঐ খেলায় সেন্ট লুসিয়া পরাজিত হয়েছিল।
২০১৮-১৯ মৌসুমের রিজিওন্যাল সুপার৫০ প্রতিযোগিতায় লিওয়ার্ড আইল্যান্ডসের পক্ষে সর্বোচ্চ উইকেট শিকারী ছিলেন। আট খেলায় চৌদ্দটি ডিসমিসাল ঘটিয়েছেন তিনি। এরপর, একই মৌসুমের রিজিওন্যাল ফোর ডে কম্পিটিশনে নয়টি খেলায় অংশ নেয়া সত্ত্বেও ৫৪ উইকেট নিয়ে শীর্ষ উইকেট সংগ্রাহকে পরিণত হন। এরফলে, তার দলের পয়েন্ট তালিকায় চলে আসতে তিনি বেশ ভূমিকা রাখেন। তবে, মৌসুমের শেষ খেলায় ভারপ্রাপ্ত অধিনায়কের দায়িত্ব পালনকালে ইনিংস ঘোষণা করে বিতর্কিত হন। প্রতিপক্ষ বার্বাডোসের বিপক্ষে হিসাবনিকাশে ভুল করায় তার দলকে দ্বিতীয় স্থান থেকে নিচে নেমে আসতে হয়।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন রহকিম কর্নওয়াল। ৩০ আগস্ট, ২০১৯ তারিখে কিংস্টনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৪ জুলাই, ২০২০ তারিখে ম্যানচেস্টারে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। তাকে এখনো কোন ওডিআইয়ে অংশগ্রহণ করার সুযোগ দেয়া হয়নি।
আগস্ট, ২০১৯ সালে সফরকারী ভারত দলের বিপক্ষে টেস্ট দলে তাকে অন্তর্ভুক্ত করা হয়। রস্টন চেজের অনুপস্থিতিতে প্রথমবারের মতো ওয়েস্ট ইন্ডিজের পক্ষে খেলার জন্যে আমন্ত্রণ জানানো হয়। একই মাসে তাকে ক্রিকেট ওয়েস্ট ইন্ডিজ কর্তৃক বর্ষসেরা ঘরোয়া ক্রিকেটারের সম্মাননায় ভূষিত করা হয়। দুই সপ্তাহ পর ওয়েস্ট ইন্ডিজের ৩১৯তম খেলোয়াড় হিসেবে তাকে টেস্ট ক্যাপ দেয়া হয়।
৩০ আগস্ট, ২০১৯ তারিখে কিংস্টনে সিরিজের দ্বিতীয় টেস্টে ভারতের বিপক্ষে তার টেস্ট অভিষেক পর্ব সম্পন্ন হয়। ১৪০ কেজি (৩০৮ পাউন্ড/২২ স্টোন) ওজন নিয়ে টেস্ট ক্রিকেটের ইতিহাসে সবচেয়ে ওজনধারী খেলোয়াড়ের মর্যাদা পান। তবে, ১৮৯৯ সালে অবসরগ্রহণকারী ডব্লিউ. জি. গ্রেসের প্রকৃত ওজনের কোন রেকর্ড পাওয়া যায়নি।
ভারত গমন
অক্টোবর, ২০১৯ সালে রিজিওন্যাল সুপার৫০ প্রতিযোগিতার ২০১৮-১৯ মৌসুমকে ঘিরে লিওয়ার্ড আইল্যান্ডসের সদস্যরূপে তাকে দলে রাখা হয়। পরের মাসে ভারতে অনুষ্ঠিত ২০১৯-২০ মৌসুমে আফগানিস্তান দলের বিপক্ষে এক-টেস্ট নিয়ে গড়া সিরিজে তাকে রাখা হয়। প্রতিপক্ষের বিপক্ষে তিনি তার প্রথম পাঁচ-উইকেট লাভ করেন।
জুলাই, ২০২০ সালে ক্যারিবীয় প্রিমিয়ার লীগের ২০২০ সালের আসর খেলার জন্যে তাকে সেন্ট লুসিয়া জুকসের সদস্য করা হয়।
সিক্কুজি প্রসন্ন
সিক্কুজি প্রসন্ন (සීක්කුගේ ප්‍රසන්න; জন্ম: ২৭ জুন, ১৯৮৫) বালাপিটিয়ায় জন্মগ্রহণকারী বিশিষ্ট শ্রীলঙ্কান ক্রিকেটার। শ্রীলঙ্কা জাতীয় ক্রিকেট দলের অন্যতম খেলোয়াড় প্রসন্নের টেস্ট অভিষেক ঘটে অস্ট্রেলিয়ার বিপক্ষে। ৮ সেপ্টেম্বর, ২০১১ তারিখে পাল্লেকেলে আন্তর্জাতিক ক্রিকেট স্টেডিয়ামে অনুষ্ঠিত ঐ খেলায় তিনি মাত্র ৫ রান সংগ্রহ করেছিলেন। ২৩ ওভার বোলিং করেও কোন উইকেট লাভ করতে সক্ষম হননি। খেলায় তিনি মূলতঃ অল-রাউন্ডার হিসেবে রয়েছেন। ডানহাতে ব্যাটিংয়ে পারদর্শী প্রসন্ন লেগ ব্রেক বোলিং করে থাকেন। ঘরোয়া ক্রিকেটে কন্দুরাতা, শ্রীলঙ্কা আর্মি দলের হয়ে খেলছেন। ৫ ফুট ৯ ইঞ্চি উচ্চতাবিশিষ্ট প্রসন্ন বালাপিটিয়ার রিওয়াথা কলেজে পড়াশোনা করেছেন।
খেলোয়াড়ী জীবন
২০০৬ সালে ২১ বছর বয়সে শ্রীলঙ্কা আর্মি দলে লেগব্রেক বোলার হিসেবে অন্তর্ভুক্ত হন। লঙ্কান ক্রিকেট ক্লাবের বিপক্ষে ঘরোয়া একদিনের খেলায় ১০ ওভার বোলিং করে ২৩ রান দিয়ে ৩ উইকেট লাভ করেন। পরবর্তী পাঁচ বছরে লিস্ট এ ক্রিকেটে ৪৫ খেলায় ১৮.৩৮ রান গড়ে ৭৩ উইকেট লাভ করেন। ২০১১ সালে শ্রীলঙ্কা এ দলের হয়ে ইংল্যান্ড সফর করেন ও ইংল্যান্ড লায়ন্স দলের বিপক্ষে উদ্বোধনী বোলিংয়ে নেমে ছয় উইকেট লাভ করেন। বিষয়টি শ্রীলঙ্কা ক্রিকেটের নির্বাচকমণ্ডলীর দৃষ্টি আকর্ষণে সক্ষম হয় ও তাকে সফরকারী অস্ট্রেলিয়ার বিপক্ষে শেষ দুইটি একদিনের খেলায় অংশগ্রহণের জন্য শ্রীলঙ্কায় ডেকে আনা হয়। এভাবেই তার আন্তর্জাতিক ক্রিকেট অঙ্গনে খেলোয়াড়ী জীবনের সূ্ত্রপাত ঘটে।
সুরু নদী
সুরু নদী ভারতের জম্মু ও কাশ্মীর রাজ্যের ওপর দিয়ে প্রবাহিত সিন্ধু নদের একটি উপনদী।
ভূগোল
সুরু নদী ( দীর্ঘ) কার্গিল থেকে দক্ষিণে ও শ্রীনগর থেকে  পূর্বে পেনসি গিরিবর্ত্মে অবস্থিত পাঞ্জেল্লা হিমবাহ থেকে উৎপত্তি লাভ করেছে। এই নদী জাংস্কার পর্বতশ্রেণীর উত্তর ও পশ্চিম সীমান্ত তৈরী করেছে। উৎপত্তিস্থল থেকে এই নদী পশ্চিমদিকে প্রবাহিত হয়ে কার্গিল-জাংস্কার সড়কের সমান্তরালে প্রবাহিত হয়ে সুরু উপত্যকা গঠন করেছে। এই এলাকায় শাফাত হিমবাহ থেকে উৎপন্ন শাফাত নালার সাথে মিলিত হয়ে উত্তর দিকে একটি সরু গর্জের মধ্য দিয়ে কার্গিল শহরের কাছে বোটকুল নদীর সাথে মিলিত হয়েছে। কার্গিল থেকে উত্তরে খারুলে সুরু নদী দ্রাস নদীর সাথে মিলিত হয়েছে। এরপর এই নদী দ্রাস নদীর মিলনস্থল থেকে  দূরে আজাদ কাশ্মীরে প্রবেশ করে নুর্লায় সিন্ধু নদের সাথে মিলিত হয়।
শহর
এই নদীর প্রায় পুরো গতিপথই কার্গিল জেলার মধ্যে অবস্থিত। এই নদী টোঙ্গুল, সুরু, গ্রান্তুং, গোমা, খারুল প্রভৃতি শহরের পাশ দিয়ে বয়ে গেছে। এই নদীর তীরে অবস্থিত সবচেয়ে বড় শহর কার্গিল লাদাখের দ্বিতীয় বৃহত্তম শহর।
শাফাত হিমবাহ
শাফাত হিমবাহ ভারতের জম্মু ও কাশ্মীর রাজ্যের একটি পার্বত্য হিমবাহ।
অবস্থান
শাফাত হিমবাহ (দৈর্ঘ্য ) হিমালয় পর্বতমালার জাংস্কার পর্বতশ্রেণীতে কার্গিল থেকে  দক্ষিণে ও শ্রীনগর থেকে  পূর্বে কার্গিল-জাংস্কার সরকের ডানদিকে অবস্থিত।
বৈশিষ্ট্য
নুন কুন পর্বতদ্বয় এই হিমবাহ থেকে উঠেছে। এই হিমবাহের গলা জল শাফাত নালা নামে সিন্ধু নদের উপনদী সুরু নদীতে মিশেছে।
আর্ল উইলবার সাদারল্যান্ড জুনিয়র
আর্ল উইলবার সাদারল্যান্ড জুনিয়র একজন মার্কিন ফার্মাকোলজিস্ট এবং প্রাণরসায়নবিদ। তিনি ১৯৭১ সালে চিকিৎসাবিজ্ঞানে নোবেল পুরস্কার লাভ করেন।
জীবনী
সাদারল্যান্ড ১৯১৫ সালের ১৯ নভেম্বর কানসাসে জন্মগ্রহণ করেন। তিনি ১৯৪২ সালে ওয়াশিংটন ইউনিভার্সিটি ইন সেন্ট লুইস থেকে ডক্টর অব মেডিসিন ডিগ্রি লাভ করেন। ১৯৪৫ থেকে ১৯৫৩ সাল পর্যন্ত ওয়াশিংটন ইউনিভার্সিটি ইন সেন্ট লুইস এ প্রাণরসায়নের শিক্ষক হিসেবে কর্মরত ছিলেন।
এম এ মতিন (দ্ব্যর্থতা নিরসন)
এম এ মতিন দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
বেরিলিয়াম অক্সাইড
বেরিলিয়াম অক্সাইড একটি অজৈব যৌগ যার রাসায়নিক সংকেত হলো BeO। এটি বেরিলিয়া নামেও পরিচিত। এই কঠিন যৌগটি হীরা ছাড়া অন্য কোনও অধাতুর তুলনায় তাপ পরিবাহিতা বেশি। এটি একটি উল্লেখযোগ্য বৈদ্যুতিক অন্তরক এবং বেশিরভাগ ধাতুর চেয়ে বেশি। অনিয়তকার কঠিন অবস্থায় বেরিলিয়াম অক্সাইডের রঙ সাদা। এর গলনাঙ্ক ২৫০৭ ডিগ্রি সেলসিয়াস। গলনাঙ্ক বেশি হওয়ায় এটি রিফ্রাকটারী (তাপরোধকারী উপাদান) তৈরির উপাদান হিসাবে ব্যবহার হয়।
প্রস্তুতি এবং রাসায়নিক ধর্ম
বেরিয়েলিয়াম কার্বোনেটকে ভস্মীকরণ করে বা বেরিলিয়াম হাইড্রক্সাইডকে জল বিয়োজন করে বা ধাতব বেরিলিয়ামকে জ্বলিয়ে বেরিলিয়াম অক্সাইড তৈরি করা যেতে পারে:
বায়ুতে বেরিলিয়ামকে জ্বালালে বেরিলিয়াম অক্সাইড এবং বেরিলিয়াম নাইট্রাইডের এর মিশ্রণ তৈরি হয়। অন্যান্য দ্বিতীয় শ্রেণির মৌলের (ক্ষারীয় ধাতব ধাতু) দ্বারা গঠিত অক্সাইডগুলির মতো বেরিলিয়াম অক্সাইড শুধুমাত্র ক্ষারীয় হয় না। এর ধর্ম উভধর্মী হয়, অর্থাৎ আম্লিক ও ক্ষারীয় হয়।
ব্যবহার
বেরিলিয়াম অক্সাইড সাদা গুঁড়ো অনিয়তকার পদার্থ হিসাবে উৎপাদন করা হয়। এই সাদা গুঁড়ো পদার্থ থেকে সিন্টারিং পদ্ধতির সাহায্যে বড় বড় আকারের ব্লক তৈরি করা হয়। সিন্টারিং পদ্ধতি হলো তাপ বা চাপের দ্বারা পদার্থের গলনাঙ্কে না পৌঁছে উপাদানগুলির একটি কঠিন ভর তৈরি করার পদ্ধতি। এমনিতে সিন্টারিং পদ্ধতিতে পাওয়া বড় আকৃতির বেরিলিয়াম অক্সাইডের উপাদানগুলি বর্ণহীন হয়। তবে কার্বনের মতো অশুদ্ধি থাকলে এগুলি বিভিন্ন রঙের হতে পারে।
সিন্টারিং পদ্ধতিতে তৈরি বেরিলিয়াম অক্সাইডের সিন্টারড খুব স্থিতিশীল সিরামিক। রকেট ইঞ্জিনে বেরিলিয়াম অক্সাইডের ব্যবহার রয়েছে। দূরবীক্ষণ যন্ত্রের মধ্যে যে অ্যালুমিনাইজড আয়না থাকে সেই আয়নার স্বচ্ছ আবরক হিসাবে বেরিলিয়াম অক্সাইডের প্রলেপ দেওয়া হয়।
সুরক্ষা
বেরিলিয়াম অক্সাইডের গুঁড়ো ক্যান্সার সৃষ্টিকারী পদার্থ হিসাবে ধরা হয়। এর গুঁড়ো বেরিলিওসিসের মতো দীর্ঘস্থায়ী অ্যালার্জিজনিত ফুসফুসের রোগের কারণ হতে পারে। গুঁড়ো অবস্থা ছাড়া বেরিলিয়াম অক্সাইড নিয়তকার কঠিন হলে সেটির নড়াচড়া করা অপেক্ষাকৃত নিরাপদ। তবে এটিকে ভাঙ্গা বা গুঁড়ো করার কাজে ঝুঁকি রয়েছে যদি ঠিক মতো সুরক্ষাবিধি পালন না করা হয়।
এম. এ. মতিন
এম এ মতিন একজন বাংলাদেশি রাজনীতিবিদ ও একাদশ জাতীয় সংসদ সদস্য। এম এ মতিন কুড়িগ্রাম-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জন্ম ও শিক্ষাজীবন
এম এ মতিনের জন্ম কুড়িগ্রাম জেলায়। তিনি উচ্চ শিক্ষিত।
রাজনৈতিক ও কর্মজীবন
এম এ মতিন রাজনীতিতে সক্রিয় এবং তিনি প্রথম বারের মতো সংসদ সদস্য হিসাবে নির্বাচিত হয়েছেন।
সিম্প
ব্যুৎপত্তি
২০০৫ সালে আর্বান ডিকশনারিতে সিম্পের সংজ্ঞা লেখা হয় এবং ২০১০ সাল থেকে র‍্যাপ শিল্পীরা এই শব্দ ব্যবহার করতে থাকে যখন এমজিটোও(Men Going Their Own Way), ম্যানোস্ফিয়ার, ইনসেলের সদস্য কর্তৃক শব্দটি গৃহিত হয়। সিম্পের পাশাপাশি আরো কিছু শব্দ তখন থেকে ব্যবহার শুরু হয় যেমন কাকহোল্ড,আল্ফা মেল, বিটা মেল, হোয়াইট নাইট ইত্যাদি।
দক্ষিণ খাগড়াবাড়ী
দক্ষিণ খাগড়াবাড়ী ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর৷
ভূগোল
দক্ষিণ খাগড়াবাড়ী জনগণনা নগরটি জলপাইগুড়ি জেলার ময়নাগুড়ি ব্লকের অন্তর্ভুক্ত৷ এটি ধরলা নদীর তীরে অবস্থিত৷ শহরটি ময়নাগুড়ি থানার অন্তর্গত৷
জনসংখ্যার উপাত্ত
২০১১ খ্রিষ্টাব্দের ভারতের জনগণনা অনুসারে দক্ষিণ খাগড়াবাড়ী জনগণনা নগরের জনসংখ্যা ৭৪৬৯ জন, যার মধ্যে ৩৭৮৬ জন পুরুষ ও ৩৬৮৩ জন নারী৷ প্রতি হাজার পুরুষে ৯৭৩ জন নারী৷ ৬ বছর অনুর্দ্ধ ৭৯৭ জন শিশু, যা সমগ্র জনসংখ্যার ১০.৬৭ %৷ ৬ বছরোর্দ্ধ জনসংখ্যার ৭৬.৫৬% অর্থাৎ ৫১০৮ জন সাক্ষর৷ পুরুষ সাক্ষরতার হার ৮১.৫৮ % এবং নারী সাক্ষরতার হার ৭১.৩৯ %৷
পরিবহন
শহরটি ২৭ নং জাতীয় সড়ক, ৭১৭ নং জাতীয় সড়ক ও ১২ এ নং রাজ্য সড়কের ওপর অবস্থিত৷৷ বাগডোগরা বিমানবন্দরটি শহরটির নিকটেই অবস্থিত৷ এই শহরটি থেকে জেলাটির অন্যান্য বিভিন্ন শহরসহ কোচবিহার, জলপাইগুড়ি, আলিপুরদুয়ার ও দার্জিলিং শহরের সাথে সড়কপথে যুক্ত৷ নিকটবর্তী রেলস্টেশনটি হলো নিউ ময়নাগুড়ি রেলওয়ে স্টেশন৷
শান্ত কালাভিতিগোদা
ইন্ডিকা শান্ত কুমারা কালাভিতিগোদা (ශාන්ත කලවිටගොඩ; জন্ম: ২৩ ডিসেম্বর, ১৯৭৭) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে বাসনাহিরা নর্থ, ব্লুমফিল্ড ক্রিকেট ও অ্যাথলেটিক ক্লাব, কোল্টস ক্রিকেট ক্লাব, মুরস স্পোর্টস ক্লাব, নর্থ সেন্ট্রাল প্রভিন্স, সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন শান্ত কালাভিতিগোদা।
প্রথম-শ্রেণীর ক্রিকেট
মালয়েশিয়ায় অনুষ্ঠিত ১৯৯৪ সালের বিশ্বকাপে শ্রীলঙ্কার অনূর্ধ্ব-১৭ দলের মাধ্যমে আন্তর্জাতিক ক্রিকেটের সাথে পরিচিত হন। বিদ্যালয়ে থাকাকালে নালন্দা কলেজের পক্ষে তিনি নিয়মিতভাবে রান সংগ্রহ করতেন। তার প্রথম ক্লাব দল এসএসসির সদস্যরূপে অনূর্ধ্ব-২৩ দলের খেলায় মাহেলা জয়াবর্ধনে’র সাথে ৩৮০ রান তুলেছিলেন।
১৯৯৭-৯৮ মৌসুম থেকে ২০১৪ সাল পর্যন্ত শান্ত কালাভিতিগোদা’র প্রথম-শ্রেণীর খেলোয়াড়ী জীবন চলমান ছিল। দুই মৌসুমে প্রথম-শ্রেণীর ক্রিকেটে ক্রমাগত রান সংগ্রহ করেছেন। আটটি শতরানের ইনিংস খেলেছিলেন তিনি। ২০০৩-০৪ মৌসুমের প্রিমিয়ার টুর্নামেন্টে সেরা ব্যাটসম্যানের মর্যাদা লাভ করেন তিনি।
২০০৪-০৫ মৌসুমে কলম্বো কোল্টস ও নর্থ ওয়েস্ট প্রভিন্সের সদস্যরূপে প্রায় আটশত রান তুলেন। এরফলে, মার্চ, ২০০৫ সালে ইংল্যান্ড এ দলের বিপক্ষে খেলার জন্যে এ দলের সদস্যরূপে অন্তর্ভুক্ত হন। এ সুযোগকে কাজে লাগিয়ে এনসিসিতে দ্বিতীয় টেস্টে ১৭৭ বল মোকাবেলান্তে লড়াকুচিত্তে ৮৩ রান তুলেন। এ ইনিংসের কল্যাণেই তাকে বড়দের দলে খেলার জন্যে মনোনীত করা
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শান্ত কালাভিতিগোদা। ১১ এপ্রিল, ২০০৫ তারিখে ওয়েলিংটনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
২০০৪-০৫ মৌসুমে বিস্ময়করভাবে নিউজিল্যান্ড গমনার্থে তাকে শ্রীলঙ্কা দলে খেলার জন্যে আমন্ত্রণ জানানো হয়। ওয়েলিংটন টেস্টে সাত নম্বরের অস্বাচ্ছন্দ্যকর অবস্থানে তাকে খেলানো হয়। উভয় ইনিংসেই তিনি ব্যর্থতার পরিচয় দেন।
কলেজিয়েট স্কুল
কলেজিয়েট স্কুল শিরোনামটি নিম্নের শিক্ষাপ্রতিষ্ঠানসমূহকে নির্দেশ করতে পারে:
ট্রাইটন (উপগ্রহ)
ট্রাইটন হল নেপচুন গ্রহের বৃহত্তম তথা প্রথম আবিষ্কৃত প্রাকৃতিক উপগ্রহ। ১৮৪৬ সালের ১০ অক্টোবর ইংরেজ জ্যোতির্বিজ্ঞানী উইলিয়াম লেসেল এটি আবিষ্কার করেন। এটিই সৌরজগতের একমাত্র পশ্চাদমুখী কক্ষপথ-বিশিষ্ট (গ্রহের আবর্তনের বিপরীত অভিমুখে ধাবমান) বৃহৎ প্রাকৃতিক উপগ্রহ। ট্রাইটনের ব্যাস 2710 km। এটি সৌরজগতের সপ্তম বৃহত্তম প্রাকৃতিক উপগ্রহ তথা নেপচুনের একমাত্র উপগ্রহ যেটি উদ্স্থিতি সাম্যাবস্থা বজায় রাখার উপযুক্ত ভরবিশিষ্ট। এছাড়া পৃথিবীর চাঁদের পরেই সংশ্লিষ্ট গ্রহের সঙ্গে সম্পর্কযুক্ত দ্বিতীয় বৃহত্তম গ্রহীয় উপগ্রহ। পশ্চাদমুখী কক্ষপথ এবং প্লুটোর উপাদানের সঙ্গে এটির উপাদানের সাদৃশ্য দেখে অনুমিত হয় যে, সম্ভবত সুদূর অতীতে ট্রাইটন কাইপার বেষ্টনীর একটি বামন গ্রহ ছিল, যা নেপচুনের মাধ্যাকর্ষণ বলের আকর্ষণে বাঁধা পড়ে।
ট্রাইটনের পৃষ্ঠভাগ প্রধানত হিমায়িত নাইট্রোজেন, প্রধানত জলীয় বরফের একটি আস্তরণ, একটি বরফময় গুরুমণ্ডল এবং ধাতু ও প্রস্তরগঠিত একটি সুদৃঢ় অন্তস্তল দ্বারা গঠিত। এই অন্তস্তলের ভর উপগ্রহটির মোট ভরের দুই-তৃতীয়াংশ। ট্রাইটনের গড় ঘনত্ব 2.061 g, যা উপগ্রহটির উপাদানের প্রায় ১৫-৩৫ শতাংশ জলীয় বরফের পরিচায়ক।
১৯৮৯ সালে ট্রাইটনের ফ্লাইবাইয়ের সময় ভয়েজার ২-এর সংগৃহীত তথ্য থেকে জানা যায় যে উপগ্রহটির পৃষ্ঠভাগের তাপমাত্রা -235 C এবং সেই সঙ্গে সেখানে সক্রিয় স্বতঃনিঃসারী ঊষ্ণ প্রস্ববণেরও সন্ধান মেলে। ভয়েজার ২-ই একমাত্র মহাকাশযান যেটি ট্রাইটনের কাছে পৌঁছেছে। ট্রাইটন হল সৌরজগতের সেই অল্প কয়েকটি প্রাকৃতিক উপগ্রহগুলির অন্যতম যেগুলি ভূতাত্ত্বিকভাবে সক্রিয় (এই জাতীয় অন্যান্য উপগ্রহগুলি হল বৃহস্পতির আইয়ো ও ইউরোপা এবং শনির এনসেলাডাস ও টাইটান)। এই কারণে ট্রাইটনের পৃষ্ঠভাগ অপেক্ষাকৃত নবীন এবং স্পষ্টতই কয়েকটি সংঘাত গহ্বর দ্বারা মণ্ডিত। এই পৃষ্ঠভাগে জটিল হৈম আগ্নেয় ও ভূগাঠনিক ভূখণ্ডগুলি এই উপগ্রহের একটি জটিল ভূতাত্ত্বিক ইতিহাসের ইঙ্গিতবাহী। পৃষ্ঠভাগের অংশবিশেষে কয়েকটি স্বতঃনিঃসারী উষ্ণ প্রস্রবণ দেখা যায়। এগুলি উদ্গতিপ্রাপ্ত নাইট্রোজেন গ্যাস উদ্গীরণ করে, যা এই উপগ্রহের ক্ষীণ নাইট্রোজেন বায়ুমণ্ডলের কারণ। এই বায়ুমণ্ডলের চাপ সমুদ্রপৃষ্ঠে পৃথিবীর বায়ুমণ্ডের চাপের তুলনায় 1⁄70,000 কম। ভয়েজার ২ এই উপগ্রহটির পৃষ্ঠভাগের কেবলমাত্র ৪০ শতাংশ অংশই পর্যবেক্ষণ করতে সক্ষম হয়েছিল। ভবিষ্যতে ট্রাইটনের উপর বিশেষ দৃষ্টি রেখে নেপচুন মণ্ডলীতে আবার প্রেরণের জন্য কয়েকটি অভিযানের প্রস্তাব রাখা হয়েছে।
আবিষ্কার ও নামকরণ
thumb|left|upright|উইলিয়াম ল্যাসেল, ট্রাইটন উপগ্রহের আবিষ্কর্তা
অক্টোবর ১০, ১৮৪৬ সালে ব্রিটিশ জোতির্বিদ উইলিয়াম ল্যাসেল এই উপগ্রহ আবিষ্কার করেন। মাত্র ১৭ দিন আগে জার্মান জোতির্বিদ জোহান গটফ্রাইড গ্যালে এবং হেনরিচ লুইস ডি অ্যারেস্ট এই উপগ্রহ আবিষ্কার করেন। ফরাসী জোতির্বিদ ও গণিতবিদ আরবাইন লে ভেরিয়ার-এর শুরুকরা কাজ তারা শেষ করেন।
শোনা যায়, ১৮২০ সালের দিকে ল্যাসেল তার টেলিস্কোপকে আরো উন্নত করার জন্য সেখানে আয়না বসাচ্ছিলেন। নেপচুনের আবিষ্কারের সংবাদ শুনে জন হার্শেল ল্যাসেলকে চিঠি লেখেন এই পরামর্শ দিয়ে যে তিনি যেন বিভিন্ন উপগ্রহের খোঁজ করেন। এ কথা শুনে ল্যাসেল তাই করেন এবং এরই মাত্র আটদিনের মাথায় তিনি ট্রাইটন উপগ্রহ আবিষ্কার করেন।
ট্রাইটন উপগ্রহের নামকরণ করা হয় গ্রীসের পৌরাণিক চরিত্র পসেইডন-এর ছেলে গ্রীসের সমুদ্রদেবতা ট্রাইটন (Τρίτων)-এর নামানুসারে। ১৮৮০ সালে এই নামের পরামর্শ দেন ক্যামিলে ফ্ল্যামিরন-তার Astronomie Populaire গ্রন্থে। তবে এই নামকরণ করা হয় দ্বিতীয় উপগ্রহ নিরেইড-এর নামকরণের পর, ১৯৪৯ সালে। এর আগে এই উপগ্রহকে নেপচুনের উপগ্রহ নামানুসারে। ল্যাসেল তার নিজের উপগ্রহের নামকরণ করেননি। তবে কিছু বছর পর তিনি তার আবিষ্কৃত উপগ্রহের নামের পরামর্শ দেন। এরই মধ্যে তিনি শনির অষ্টম উপগ্রহ হাইপেরিয়ন, ইউরেনাস-এর ৩য় ও ৪র্থ উপগ্রহ (যথাক্রমে এরিয়েল ও আম্ব্রিয়েল) আবিষ্কার করেন। ইউরেনাসের উপগ্রহের নামকরণ করেন জন হার্শেল, ১৮৫১ সালে।
কক্ষপথ ও আবর্তন
ট্রাইটন তার সমগোত্রীয় অন্যান্য উপগ্রহের মধ্যে অনন্য এ কারণে, যে এই উপগ্রহ নিজের গ্রহের সাথে বিপরীত দিক মুখ করে ঘোরে। শনি ও বৃহস্পতির এবং ইউরেনাসের কিছু অনিয়মিত উপগ্রহ এই কাজ করলেও তারা খুবই ছোট ট্রাইটনের সাপেক্ষে। এদের মধ্যে বৃহত্তম উপগ্রহ ফিয়োবের ব্যাস, ট্রাইটনের ৮% ও এর ভর ট্রাইটনের ০.০৩%।
ট্রাইটন নেপচুনের সাথে আপেক্ষিক ঘূর্ণনে (Synchronous rotation আবদ্ধ। এই উপগ্রহ এর একদিক সর্বদা নেপচুনের একদিকের সাথে মুখ করে রাখে। বর্তমানে ট্রাইটনের ঘূর্ণন অক্ষ নেপচুনের কক্ষপথের সাথে প্রায় ৪০° কোণে যুক্ত। যেহেতু নেপচুন সূর্য-এর চারপাশে পরিভ্রমণ করে, একপর্যায়ে ট্রাইটনের মেরুঅঞ্চল সূর্যের দিকে ঘোরে। ফলে এর একদিকে ঋতু পরিবর্তন হয় এবং অন্যদিক তখন সূর্যের দিকে এগিয়ে আসে। এই আবিষ্কার অতি সম্প্রতি হয়েছে।
ট্রাইটনের পরিভ্রমণ প্রায় সম্পূর্ণ বৃত্তাকার এবং এর কেন্দ্রীয় উৎকেন্দ্রীকতা প্রায় শূণ্য। নেপচুনের মাধ্যাকর্ষণ শক্তিও এরজন্য দায়ী। ধারণা করা হয় এর কারণে প্রায় ৩.৬ বিলিয়ন বছর পরে ট্রাইটন নেপচুনের রচে লিমিট (Roche limit)-এ পৌছবে, যার ফলে হয় এটি  নেপচুনের বায়ুমন্ডলের সাথে সংঘর্ষ সৃষ্টি করবে, নাহয় ধ্বংস হয়ে নেপচুনের বলয় তৈরী করবে।
ট্রাইটনকে বলা হয় সৌরজগতের এতিম উপগ্রহ
ট্রাইটনের কিছু বৈশিষ্ট্য থেকে এটা ধারণা করা হয় যে একসময় ট্রাইটন স্বাধীনভাবে সূর্যকে প্রদক্ষিণ করতো বা অন্য কোন এক গ্রহের উপগ্রহ ছিল। কিন্তু কোন এক মহাজাগতিক ঘটনার ফলে অথবা হয়ত এটি নেপচুনের অন্য কোন উপগ্রহের সাথে ধাক্কা খেয়ে নেপচুনের মহাকর্ষ বলে বন্দী পড়েছে। তখন থেকে এটি নেপচুনকেই প্রদক্ষিণ করে। এজন্য একে এতিম গ্রহ বলা হয়। এসব ধারনার মূলে রয়েছে, এটি এমন একটি উপগ্রহ যা নেপচুনের ঘূর্ণন দিকের বিপরীত দিকে ঘোরে এবং মাতৃগ্রহ নেপচুনের সাথে এর কক্ষপথ প্রায় ১৫৭° বাঁকা।
পর্যবেক্ষণ ও আবিষ্কার
ট্রাইটনের সম্পর্কে বিস্তারিত জ্ঞান বিজ্ঞানী্দের খুব বেশি হয়নি, যদ্দিন না ভয়েজার ২ নেপচুনের পাশ দিয়ে যায়, বিংশ শতাব্দির শেষভাগে। এর পর্যবেক্ষণ ১৯৩০ সালের আগে সম্ভব হয়নি এবং ভয়েজার ২-এর যাওয়ার আগে বিজ্ঞানীদের এর সম্পর্কে খুবই ভাসাভাসা জ্ঞান ছিল।
ভয়েজার ২ যাওয়ার আগে বিজ্ঞানীদের ধারণা ছিল ট্রাইটনে তরল নাইট্রোজেন থাকতে পারে, এবং নাইট্রোজেন/মিথেন-এর ঘনত্ব পৃথিবীর ৩০% হতে পারে। মঙ্গল গ্রহ সম্পর্কে সেই বিখ্যাত অনুমান, যা পরে সত্যি হয়, তার মত ঘটনা এবার ঘটে না। এই প্রকল্প সম্পূর্ণ ভুল প্রমাণিত হয়।
রাজেন্দ্র প্লেস মেট্রো স্টেশন
রাজেন্দ্র প্লেস মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের রাজেন্দ্র নগরে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।
দেশপ্রেমিক (চলচ্চিত্র)
দেশপ্রেমিক ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটির কাহিনী লিখেছেন এবং পরিচালনা করেছেন পরিচালক কাজী হায়াৎ। হাসনাবাদ কথাচিত্র ব্যানারে শেখ মুজিবুর রহমানের প্রযোজনায় চলচ্চিত্রটির প্রধান চরিত্রে অভিনয় করেন আলমগীর। এছাড়াও অন্যান্য চরিত্রে অভিনয় করেন মান্না, চম্পা, ডলি জহুর, আশীষ কুমার লোহ প্রমুখ। এ চলচ্চিত্রের মধ্য দিয়ে আলমগীর সপ্তম বারের মত শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন।
কাহিনী সংক্ষেপ
স্ত্রী কন্যা নিয়ে সুখের সংসার করছেন চিত্রপরিচালক আলমগীর। ধনীর দুলালী ডলি ভালবেসে বিয়ে করে আলমগীরকে যা তার বাবা শিল্পপতি আরিফুল হক পছন্দ করে না। আলমগীর "দেশপ্রেমিক" নামে একটি চলচ্চিত্র নির্মাণ করেন যাতে সমাজ ও রাজনীতির নষ্ট দিকগুলো চিত্রায়িত হয়। এতে করে সমালচনার শিকার হতে হয় তাকে। এমনকি তথ্য মন্ত্রী তাকে বাসায় ডেকে বিভিন্ন প্রলোভন দেখিয়ে বিরত করার চেষ্টা করে। আলমগীর তার প্রস্তাব ফিরিয়ে দিয়ে চলচ্চিত্রটি মুক্তির উদ্যোগ নেয়। কিন্তু তাকে এফডিসির ল্যাবে চলচ্চিত্রটি মুদ্রণ করতে দেওয়া হয় না এবং পদে পদে বাঁধা দেওয়া হয়। প্রযোজক পরিবেশকরাও তার চলচ্চিত্রে লগ্নি করতে অস্বীকৃতি জানায়। তখন সে এফডিসির সম্পাদক আশীষ কুমারের কাছ থেকে টাকা ধার করে ও তার স্ত্রীর গয়না বিক্রি করে বিদেশ থেকে চলচ্চিত্রটি মুদ্রণ করার ব্যবস্থা করে। সরকারের ঊর্ধ্বতন কর্মকর্তারা যখন দেখে তার আগ্রহে ভাটা পড়ছে না তখন এক রাতে তাকে পুলিশ স্বর্ণচোরাচালানের অভিযগে ধরে নিয়ে যায়। পুলিশের রিমান্ডে ও স্ত্রী-কন্যার কথা ভেবে সে এই অভিযোগ স্বীকার করেলে তার ২০ বছরের জেল হয়। ডলি তার মেয়েকে নিয়ে তার বাবার সহযোগিতায় বিদেশ চলে যায়।
২০ বছর পর সে জেল থেকে বের হয়ে তার শ্বশুর বাড়িতে তার স্ত্রী-কন্যার খোঁজ নিতে গেলে তার শ্বশুর তাকে তাড়িয়ে দেন। আলমগীরের মেয়ে চম্পা দেশে ফিরে তার বাবাকে খুঁজতে থাকে। তার সাহয্যে এগিয়ে আসে মান্না। অবশেষে সে তার বাবাকে খুঁজে পায়। বাবাকে পেয়ে সে তার নানার বাড়ি ছেড়ে বাবার সাথে থাকতে শুরু করে। বাবাকে স্বাভাবিক অবস্থায় আনতে সে মান্নার সহযোগিতায় তার বাবার নির্মিত চলচ্চিত্র মুক্তির উদ্যোগ নেয়। ইতিমধ্যে আলমগীর লিভার ক্যান্সারে আক্রান্ত হয়। চলচ্চিত্রটি মুক্তি পায় এবং এর পরপরই দরশকেরা তা সাদরে গ্রহণ করে। চীনের বেইজিংয়ে আন্তর্জাতিক চলচ্চিত্র উৎসবে চলচ্চিত্রটি পুরস্কার অর্জন করে। আলমগীরের পক্ষ থেকে পুরস্কার গ্রহণ করে তার মেয়ে। পুরস্কার হাতে পেয়ে মৃত্যুর কোলে ঢলে পরে আলমগীর।
গোপীনাথপুর ইউনিয়ন, আক্কেলপুর
গোপীনাথপুর ইউনিয়ন বাংলাদেশের রাজশাহী বিভাগের জয়পুরহাট জেলার আক্কেলপুর উপজেলার অন্তর্গত একটি ইউনিয়ন।
অবস্থান ও সীমানা
গোপীনাথপুর ইউনিয়ন পরিষদ আক্কেলপুর উপজেলার দক্ষিণপূর্বে অবস্থিত।
এস এম শফিউদ্দিন আহমেদ
এস এম শফিউদ্দিন আহমেদ (জন্ম: ১ ডিসেম্বর ১৯৬৩) বাংলাদেশ সেনাবাহিনীর একজন জেনারেল। তিনি বাংলাদেশ সেনাবাহিনীর সেনাপ্রধান হিসেবে নিয়োগপত্র লাভ করেন, যা ২৪ জুন ২০২১ থেকে পরবর্তী ৩ বছরের জন্য কার্যকর হয়। তিনি ১৭তম সেনাপ্রধান হিসেবে জেনারেল আজিজ আহমেদের স্থলাভিষিক্ত হন।
গোপীনাথপুর ইউনিয়ন, আক্কেলপুর
ইতিহাস
গোপীনাথপুর মন্দির ও বড়মেলা এর জন্য বিখ্যাত গোপীনাথপুরে এই মন্দিরটি অবস্থিত। এটি গোপীনাথ ঠাকুরের মন্দির নামে পরিচিত। যতদূর জানা যায় ভারতের নদীয়া জেলার শান্তিপুরে প্রভুপাদ অদ্বৈত গোস্বামী সবসময় ঈশ্বরের ধ্যান করতেন। তার স্ত্রী সীতা দেবীও ছিলেন সতী-সাধ্বী নারী । একদিন ২৪ পরগণার যুবক নন্দ কুমার এবং নদীয়া জেলার আর এক যুবক যজ্ঞেশ্বর রায় প্রভুপাদ অদ্বৈত গোস্বামীর নিকটে এসে দীক্ষা গ্রহণ করতে চাইলে অদ্বৈত গোস্বামী মহোদয় সব কথা শুনে তাদেরকে সীতাদেবীর কাছে পাঠান । সীতাদেবী ধ্যান যোগে জানতে পারেন যে, এই যুবকেরা পূর্ব জম্মে জয়া ও বিজয়া নামে দুই শখী ছিল। তখন সীতাদেবী যুবকদের মাথা ন্যাড়া করে স্নান করে আসতে বলেন । সীতাদেবীর নির্দেশ মত কাজ শেষ করে এলে তিনি তাদের দীক্ষা দেন। সীতাদেবী নন্দকুমারের নাম নন্দিনী এবং যজ্ঞেশ্বরের নাম জঙ্গলী রাখলেন। নন্দিনী প্রিয়া বরেন্দ্র এলাকায় বর্তমান জয়পুরহাটের আক্কেলপুর উপজেলার গোপীনাথপুর গ্রামের ১কিঃমিঃ উত্তরে গভীর জঙ্গলে নদীর ধারে একটি মন্দির স্থাপন করেন। জনশ্রুতি আছে যে, ১৫২০ হতে ১৫৩০ খ্রিষ্টাব্দে বাংলার সুলতান আলাউদ্দিন হোসেন শাহ নন্দিনী প্রিয়ার পূজা-পার্বণ ও অতিথি সেবার কথা শুনে খুশি হয়ে তাম্রফলকে লিখে পূর্ণগোপীনাথপুর ও গোপালপুর মৌজার সব সম্পত্তি দেবোত্তর হিসেবে প্রদান করেন । এরপর পুরানো গোপীনাথপুর মন্দিরটির সংস্কার করা হয়। পাল যুগের নির্মাণ কৌশল অনুসারে এ মন্দিরটির কাঠামো নির্মিত।
এস এম শফিউদ্দিন আহমেদ
এর আগে তিনি কোয়ার্টার মাস্টার জেনারেল (কিউএমজি) হিসেবে সেনাসদরে, আর্মি ট্রেনিং অ্যান্ড ডকট্রিন কমান্ডের (অ্যার্টডক) জিওসি হিসেবে ও আর্মি গল্‌ফ ক্লাবের প্রেসিডেন্ট হিসেবে কর্মরত ছিলেন।
গোপীনাথপুর ইউনিয়ন, আক্কেলপুর
ইতিহাস
১৩০৪ বঙ্গাব্দের এক ভূমিকম্পে এ মন্দিরটি ভেঙ্গে পড়ে। ১৯২৮ হতে ১৯৩৬ খ্রিষ্টাব্দের মধ্যে বর্তমান মূল মন্দিরটি পুনরায় নির্মাণ করা হয়। এখনও পুরাতন কারুকার্যের কিছু নমুনা মূল ভবনে রয়েছে। মন্দিরটির উচ্চতা ৫০ ফুট। এখানে প্রতিদিন সকাল সন্ধ্যায় আরতি এবং মধ্যাহ্নে আধামণ চালের অন্নভোগ দেওয়া হয় । প্রতিবছর দোল পূর্ণিমাতে এখানে মেলা বসে এবং দীর্ঘ ৩০ দিন ধরে এ মেলা চলে ।
এস এম শফিউদ্দিন আহমেদ
জন্ম ও শিক্ষাজীবন
এস এম শফিউদ্দিন আহমেদ ১ ডিসেম্বর ১৯৬৩ সালে খুলনার একটি স্বনামধন্য মুসলিম ও মুক্তিযোদ্ধা পরিবারে জন্মগ্রহণ করেন। তার পিতা মরহুম শেখ মোহাম্মদ রোকন উদ্দিন আহমেদ ছিলেন একজন মুক্তিযোদ্ধা, অধ্যাপক এবং সমাজকর্মী।
গোপীনাথপুর ইউনিয়ন, আক্কেলপুর
ইতিহাস
ল্যাংগরপীরের মাজার : উপজেলা পৌরসভার ভিতরে সোনামুখী নামক স্থানে অবস্থিত। আক্কেলপুর মূল শহর থেকে এর দূরত্ব প্রায় ৩ কিলোমিটার।
এস এম শফিউদ্দিন আহমেদ
জন্ম ও শিক্ষাজীবন
প্রথম জীবনে শফিউদ্দিন আহমেদ ৬ষ্ঠ শ্রেণি পর্যন্ত খুলনার সেন্ট জোসেফ্স উচ্চ বিদ্যলয়ে অধ্যয়ন করেন। পরে ঝিনাইদহ ক্যাডেট কলেজ থেকে এসএসসি ও এইচএসসি পাস করেন। শফিউদ্দিন আহমেদ দেশে এবং বিদেশে বেশ কয়েকটি সামরিক কোর্সে অংশ নিয়েছেন। তিনি সামরিক বাহিনী কমান্ড ও স্টাফ কলেজ (ডিএসসিএসসি), মিরপুর, বাংলাদেশের স্নাতক। তিনি পিএলএ জাতীয় প্রতিরক্ষা বিশ্ববিদ্যালয়ে ইন্টারন্যাশনাল সিম্পোজিয়াম কোর্স এবং একই বিশ্ববিদ্যালয়ে ডিফেন্স অ্যান্ড স্ট্র্যাটেজিক স্টাডিজ কোর্সে অংশ নেন। তিনি জাতীয় প্রতিরক্ষা বিশ্ববিদ্যালয়, ওয়াশিংটন ডিসি থেকে নেন স্নাতক। তিনি বিভিন্ন শাখায় তিনটি মাস্টার্স ডিগ্রি অর্জন করেন। তিনি বাংলাদেশ ইউনিভার্সিটি অব প্রফেশনালস (বিইউপি) থেকে সিকিউরিটি স্টাডিজের উন্নয়নে প্রথম শ্রেণীর সাথে এমফিল ডিগ্রি লাভ করেন এবং একই বিশ্ববিদ্যালয়ে পিএইচডিতে অধ্যয়নরত। তিনি জাতীয় বিশ্ববিদ্যালয়,বাংলাদেশ থেকে ডিফেন্স স্টাডিজ (এমডিএস) এ মাস্টার্স ডিগ্রি অর্জন করেন। তিনি ঢাকা বিশ্ববিদ্যালয় থেকে মাস্টার অব বিজনেস অ্যাডমিনিস্ট্রেশন (এমবিএ) ডিগ্রি অর্জন করেছেন, যেখানে তিনি প্রথম স্থান অর্জন করেছিলেন এবং এমআইএসটি স্বর্ণপদক পেয়েছিলেন। তিনি ২৮ আগস্ট ২০২১ সালে বাংলাদেশ ইউনিভার্সিটি অব প্রফেশনালস (বিইউপি) থেকে ডেভেলপমেন্ট অব সিকিউরিটি স্টাডিজ বিষয়ে পিএইচডি ডিগ্রি সম্পন্ন করেন।
ওয়াশব্যাক ইফেক্ট
ওয়াশব্যাক ইফেক্ট বলতে পাঠ্যক্রমের নকশা, শিক্ষাদানের অনুশীলন এবং শেখার আচরণের উপর পরীক্ষার প্রভাবকে বোঝায়। পরীক্ষার প্রভাব শিক্ষার্থী এবং শিক্ষকদের পছন্দের মধ্যে পাওয়া যায়: শিক্ষকরা নির্দিষ্ট পরীক্ষার প্রস্তুতির জন্য সরাসরি শিক্ষা দিতে পারেন, অথবা শিক্ষার্থীরা পরীক্ষার জন্য নির্দিষ্ট ভাষা শিক্ষার উপর ফোকাস করে থাকে। পরীক্ষার ক্ষেত্রে ওয়াশব্যাক ইফেক্টকে সাধারণত নেতিবাচক বা ইতিবাচক (কখনও কখনও ওয়াশফরওয়ার্ড হিসাবে উল্লেখ করা হয়) হিসাবে দেখা হয়। ভাষা শিক্ষার ক্ষেত্রে  ওয়াশব্যাক ইফেক্টকে ক্ষতিকারক বলে বিবেচনা করা হয় যেখানে ভাষার দক্ষতার সীমিত; যাইহোক, ওয়াশব্যাক ইফেক্ট তখনই উপকারী হিসাবে বিবেচিত হয় যখন ভাল শিক্ষণ অনুশীলনের ফলাফল ভালো হয়। শিক্ষাগত লক্ষ্যমাত্রা অর্জনে ওয়াশব্যাক ইতিবাচক বা নেতিবাচক হতে পারে। ইতিবাচক ওয়াশব্যাকে, পাঠ্যক্রমে শেখানো একটি নির্দিষ্ট পরীক্ষায় শেখানোর মতোই হয়।
গোপীনাথপুর ইউনিয়ন, আক্কেলপুর
ইতিহাস
আব্দুল্লাহ মক্কী'র মাজার : উপজেলা পৌরসভার অন্তভূর্ক্ত সোনামুখী নামক স্থানে তুলসীগঙ্গা নদীর তীরে হযরত আব্দুল্লাহ মক্কী খ্যাতিমান ধমর্পরায়ণ সাধকের মাজার অবস্থিত। সম্প্রতি এখানে একটি ইসলামিয়া হাফেজিয়া মাদ্রাসা গড়ে উঠেছে।
এস এম শফিউদ্দিন আহমেদ
কর্মজীবন
এস এম শফিউদ্দিন আহমেদ ২৩ ডিসেম্বর ১৯৮৩ সালে বাংলাদেশ সেনাবাহিনীর ইস্ট বেঙ্গল রেজিমেন্টের ৪র্থ ব্যাটালিয়নের আওতাধীন, নবম বাংলাদেশ মিলিটারি একাডেমি দীর্ঘমেয়াদি কোর্সে পদাতিক কোরে কমিশন লাভ করেন। কমিশন পরবর্তী তিনি পার্বত্য চট্টগ্রামে কাউন্টার ইনসার্জেন্সি অপারেশন এলাকায় ইস্ট বেঙ্গল রেজিমেন্টে যোগদান পূর্বক তাঁর সামরিক কর্মজীবন শুরু করেন। তিনি বাংলাদেশ মিলিটারি একাডেমির ১ম বাংলাদেশ ব্যাটালিয়নে ব্যাটালিয়ন কমান্ডার হিসেবে দায়িত্ব পালন করেছেন এবং একটি পদাতিক ব্রিগেডের কমান্ডার ছিলেন। তিনি সেনাবাহিনী সদরদপ্তরের জেনারেল স্টাফ শাখায়, সামরিক প্রশিক্ষণ পরিদপ্তরে সামরিক প্রশিক্ষণের পরিচালক হিসেবেও দায়িত্ব পালন করেছেন। তিনি ২০১২ সালে ১৯তম পদাতিক ডিভিশন ও ঘাটইল এলাকার জেনারেল অফিসার কমান্ডিং ও অঞ্চলিক কমান্ডার হিসেবে দায়িত্ব পালন করেন।
গোপীনাথপুর ইউনিয়ন, আক্কেলপুর
প্রশাসনিক এলাকা
গোপীনাথপুর ইউনিয়ন পরিষদ বাংলাদেশের জয়পুরহাট জেলার আক্কেলপুর উপজেলার প্রশাসনিক এলাকা ও ইউনিয়ন পরিষদ
এস এম শফিউদ্দিন আহমেদ
কর্মজীবন
তিনি ২০২০ সালের অক্টোবরে সেনাবাহিনীর কোর অব মিলিটারি পুলিশের ৬ষ্ঠ কর্নেল কমান্ড্যান্ট হিসাবে অভিষিক্ত হন। সাভার সেনানিবাসে কোর অব মিলিটারি পুলিশ সেন্টার অ্যান্ড স্কুলে (সিএমপিসিঅ্যান্ডএস) তিনি ‘৬ষ্ঠ কর্নেল কমান্ড্যান্ট’ হিসাবে অভিষিক্ত হন। সেনাবাহিনীর প্রচলিত রীতি অনুযায়ী একজন সিনিয়র অফিসারের প্রতি গভীর ও আন্তরিক শ্রদ্ধা নিবেদন করে পিতৃসুলভ অভিভাবকের আসনে ‘কর্নেল কমান্ড্যান্ট’ উপাধি দিয়ে অভিষিক্ত করা হয়ে থাকে।
ওয়াশব্যাক ইফেক্ট
শেখার এবং শিক্ষাদানের উপর পরীক্ষার প্রভাব ১৯ শতকের প্রথম দিক থেকেই আলোচিত হয়। ওয়াশব্যাকের গবেষণাটি ১৯৮০ এর দশকের গোড়ার দিকে চিহ্নিত করা যেতে পারে, যখন পরীক্ষার প্রতিক্রিয়া লুপগুলির জবাবদিহিতার কারণে শিক্ষাদান এবং শেখার উপর পরীক্ষার প্রভাবকে পক্ষপাতের একটি সম্ভাব্য উত্স হিসাবে প্রথম দেখা হয়েছিল। পরীক্ষার ফলাফল ছাত্রদের (ভবিষ্যৎ সম্ভাবনার দ্বাররক্ষক), শিক্ষক (মূল্যায়ন), স্কুল (তহবিল), এবং রাজ্য (মামলা) এর জন্য আরও গুরুত্বপূর্ণ হয়ে উঠলে, শিক্ষাদানের একটি ফাংশন হিসাবে পরীক্ষার প্রস্তুতি অপরিহার্য হয়ে ওঠে। একাধিক পছন্দের প্রশ্ন ব্যবহার করে এবং সাইকোমেট্রিক বৈধতার উপর ফোকাস করে, তবে সম্ভবত আরও জটিল ক্ষমতা পরিমাপ না করে পরীক্ষাগুলি অর্থনৈতিকভাবে তৈরি করা হয়েছিল। স্কুল এবং শিক্ষকরা ছাত্রদের পরীক্ষার পারফরম্যান্সের জন্য দায়বদ্ধ ছিল, এবং এইভাবে পরীক্ষাগুলি পরিমাপ করা দক্ষতা এবং ফলাফলের উপর দৃষ্টি নিবদ্ধ করেছিল। পরীক্ষা এবং শিক্ষার মধ্যে গতিশীল মিথস্ক্রিয়া প্রদত্ত, পদ্ধতিগত বৈধতা শব্দটি ব্যবহার করা হয়েছিল সেই উপায়গুলি বোঝাতে যা একটি পরীক্ষা নির্দেশনার পরিবর্তনের দিকে নিয়ে যায় যা একটি পরীক্ষা দ্বারা পরিমাপ করা জ্ঞানীয় দক্ষতা বিকাশের উদ্দেশ্যে।
গোপীনাথপুর ইউনিয়ন, আক্কেলপুর
আয়তন ও জনসংখ্যা
আয়তনের দিক থেকে গোপীনাথপুর ইউনিয়ন অন্যতম আর গুরুত্বপূর্ণ ইউনিয়ন
এস এম শফিউদ্দিন আহমেদ
জাতিসংঘ মিশন
এস এম শফিউদ্দিন আহমেদ মধ্য অফ্রিকান প্রজাতন্ত্র এ জাতিসংঘের কার্যক্রম (মিনুসকা) এর ডেপুটি ফোর্স কমান্ডার হিসেবে ২০১৪-২০১৬ সাল পর্যন্ত দায়িত্ব পালন করেন এবং অসাধারণ পারফরম্যান্সের জন্য এসআরএসজি কর্তৃক উদ্ধৃতি পেয়েছে।। মোজাম্বিকে ইউএনএসসি এর অধীনে, তিনি ১৯৯৩-১৯৯৪ পর্যন্ত ইউএনএসসি মিশন এ দায়িত্ব পালন করেন।